Þveröfugt við EM karla í fótbolta , sem kallaði fram bros , þjóðarstolt og samstöðu , varð leki Panamaskjalanna til þess að kalla fram reiði , skömm og sundrungu . Það þarf vart að tíunda áhrifin sem þetta hafði hér á landi - forsætisráðherra sagði af sér , kallað var til kosninga og líklega hefðu forsetakosningarnar þróast á annan hátt ef ekki hefði komið til þessara hræringa . Mikil umsvif Íslendinga í skattaskjólum er sérlega óheppilegt fyrir þær sakir að Ísland , ásamt fjölda annarra ríkja , hefur undirritað sáttmála um að reyna að berjast gegn skattaskjólum . Þrátt fyrir að það sé í sjálfu sér ekkert óeðlilegt við að eiga fjármuni í öðru landi , er staðreyndin sú að lágir skattar og mikil leynd í alræmdum skattaskjólum skapar hvata til þess að komast hjá sköttum og leyna ýmsu misjöfnu . Panamaskjölin sýna ótvírætt að fólk bregst við þessum hvötum . En í hve miklum mæli ? Hversu miklu fé er leynt í skattaskjólum ? Og hversu miklum skatttekjum verða ríki heimsins af ? Þó að við munum líklega aldrei fá fullnægjandi svörð , hafa verið gerðar tilraunir til að nálgast sannleikann . Hagfræðingurinn Gabriel Zucman áætlar að faldir séu fjármunir að andvirðiæplega 8 billjónir ( 8.000 milljarðar ) bandaríkjadala eða um 8% að fjármálalegum eignum í heiminum . Tax Justice Network reyndi einnig að áætla hversu há upphæðin er og sendu frá sér skýrslu árið 2012 um umfang fjármagns í aflandsfélögum . Niðurstöðurnar sýndu að svo mikið sem á milli 21 - 32 billjónir bandaríkjadala í fjármálalegum eignum ( innstæður , skuldabréf , hlutabréf o.þ.h. ) og eru þá fasteignir , snekkjur , flugvélar o.fl. undanskilið . Ef við miðum við neðri mörk Tax Justice Network , 21 billjón bandaríkjadala , og gerum ráð fyrir 3% ávöxtun og 30% skatti , eins og tekið er dæmi um í skýrslu þeirra , verða ríki heimsins af um 23 þúsund milljörðum króna í skatttekjum ár hvert . Slík upphæð er um 10 - föld landsframleiðsla Íslands . Auglýsing OECD ríki hafa samþykkt að stefna að því að veita 0,7% af þjóðarframleiðslu sinni til þróunarsamvinnu , þó að efndir séu mismiklar . Ísland er langt frá því að uppfylla 0,7% markið , á síðasta ári námu fjárlög til þróunarsamvinnu 0.24% af landsframleiðslu . Ef við tökum 0,7% af áðurnefndri 3% ávöxtun , þessa 21 billjón USD í skattaskjólum , erum við mögulega að tala um 542 milljarða króna sem myndu annars renna til fátækasta fólks heims . Fyrir þá upphæð væri t.d. hægt að byggja 31 Hörpu árlega . Samkvæmt fjárlögum Íslands fyrir árið 2016 voru um 6.5 milljarðar króna eyrnamerkir fyrir marg - og tvíhliðaþróunaraðstoðar , það gerir um 1.2 prósent af téðri upphæð . Augljóslega er erfitt að henda reiður á þessar upphæðir en lykilatriðið er að í stóra samhenginu eru hér verulega háar upphæðir . Samkvæmt skýrslu World Investment Forum er gert ráð fyrir því að Afríka tapi 100 milljörðum Bandaríkjadala á ári vegna skattaundanskota . Einnig greinir OXFAM frá því að árlega verði Afríka af 14 milljörðum bandaríkjadala vegna skattaskjóla . Það er nóg fjármagn til að bjarga árlega lífi fjögurra milljóna barna með bættri heilsugæslu og standa undir launakostnaði allra grunnskólakennara í álfunni . Samkvæmt tölum frá Alþjóðaheilbrigðismálastofnuninni hafa 2,5 milljarðar manna ekki aðgang að hreinu vatni , um 16 þúsund börn deyja daglega vegna læknanlegra sjúkdóma , 35 milljónir manna eru með HIV / Alnæmi og þar af eru 2 milljónir á aldrinum 10 til 19 ára og á 10 mínutna fresti deyr táningsstelpa af völdum ofbeldis . Fyrir 542 milljarða króna væri hægt að bjarga mörgum einstaklingum . Hvað er þá hægt að leggja árlega til þróunarsamvinnu fyrir 542 milljarða króna ? Langar þig að mennta 2,5 milljónir grunnskólabarna ? Áætlað er að í Afríku sunnan Sahara séu um 43 milljónir barna sem falla utan hins formlega skólakerfis og eru þau líklega ennþá fleiri en opinberar tölur gefa til kynna . Samkvæmt úgönsku góðgerðarsamtökunum Joy for Children kostar skólaárið $79 fyrir börn í grunnmenntun til 7 ára ( primary school ) og $200 fyrir börn í gagnfræðiskóla ( secondary school ) í 6 ár , því kostar full grunnskólamenntun um 1.750 dali ( 213 þús ISK ) allt í allt . Samkvæmt hjálparsamtökunum Save the Children njóta 3,5 milljónir flóttabarna ekki viðunnandi menntunar . Samtökin áætla að 4,8 milljarðar bandaríkjadala þarf til að mennta þessi börn , fyrir 542 ma.kr. ( 4,4 ma. USD ) væri árlega hægt að tryggja rúmlega 90% þessara barna grunnmenntun . Langar þig að byggja 36 þúsund verkmenntaskóla ? Íslensku félagasamtökin Alnæmisbörn hafa nýlokið við að byggja verkmenntaskóla fyrir ungar stúlkur í Úganda . Þar munu 230 stúlkur fá ýmsa hagnýta iðnmenntun sem gefur þeim aukna atvinnumöguleika en mikill skortur er á verkmenntuðu fólki í Úganda sem og víða í Afríku . Heildarkostnaður verkefnisins var 15 milljónir króna . Langar þig að byggja 371 spítala í Nígeríu ? Nígeríski milljarðamæringurinn og ríkasti maður Afríku , Aliko Dangote , hyggist setja $12 milljónir í að byggja nýjan spítala í Nígeríu . Spítalinn mun rúma 1000 sjúkrarúm og verður því stærsti spítali í norðurhluta Nígeríu . Það er erfitt að bera saman heilbrigðisþjónustu milli ólíkra heimshluta , engu að síður er gaman að gera samanburð til að gefa betri hugmynd um viðfangið en Landspítali Íslands er stærsta skjúkrahús á landinu og var skráð með 667 sjúkrarúm árið 2015 . Hægt væri að byggja 556 nígeríska spítala með 667 sjúkrarúmum fyrir milljarðana 542 . Langar þig að senda 51 milljón manna í HAART HIV / Alnæmismeðferð ? HIV / Alnæmisfaraldur hefur verið mikil byrgði víða í Afríku undanfarna áratugi og fyrir utan töpuð mannslífu hefur þessu fylgt gríðarlegur lyfjakostnaður , sem hefur þó farið lækkandi á undanförnum árum . Kostnaður við HAART meðferð var í fyrstu $10 - 15 þúsund en hafði lækkað niður í $87 árið 2007 , miðað við það væri hægt að senda rúmlega 51 milljón manna í HAART meðferð ( Reimagining Global Health , 2013 ) . Dæmin sem tekin eru hér að ofan eru til að gefa hugmynd um umfang auðmagns í skattaskjólum og hvað væri hægt að leggja til þróunarsamvinnu ef það fé hefði verið skattlagt eins og eðlilegt þætti . Það er ekkert lögmál sem segir að það þurfi að fjármagna þróunarsamvinnu með opinberu fé og margt sem má gagnrýna og betrumbæta í þeim geira . “ Í fullkomnum heimi ” sagði einhver , en staðreyndin er hinsvegar sú að það þarf ekki fullkomnun svo að einstaklingar fái að njóta mannréttinda og lifa við lágmarks grunnþarfir . Réttlæti og samstaða myndi fleyta okkur býsna langt hvað framfarir varðar , bæði hér heima og í hinum stóra heimi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .